burgasdotpro/wikipedia huggingface dataset:
Seneslav

Seneslav bolo knieža Vlašského kniežatstva vo východnej časti rieky Olt v roku 1247. Jeho územie sa však skoro pripojilo k územiu kniežaťa Litovoia, ktorý sa stal kniežaťom Valašska. Meno bolo pravdepodobne skomoleninou mena Stanislav.
Ioan

Ioan vojvoda/knieža oblasti okolo rieky Jiu mal svoju rezidenciu v meste Craiova. V dôsledku obavy o dlhšie zotrvanie svojej malej časti kniežatstva sa rozhodol pripojiť svoje úzmie k väčšiemu územie kniežaťa Litovoia. Umrel v roku 1275 počas nepokojov v Uhorsku.
Bărbat

Bărbat - knieža Valašského kniežatstva do roku 1290 - nahradil Litovoia na poste správcu západnej časti rieky Olt. Za vlády kráľa Bela IV. sa zúčastnil na povstaní v Uhorsku, v ktorom zabili jeho brata a predchodcu a sčasti sa jeho chod snažil financovať.
Thocomerius

Thocomerius, Tihomir, Togomer, Totomer, Tugomir alebo Tok-Timur († 1310) bolo knieža Valašského kniežatstva a kumánsky/rumunský vojvoda. Zachovalo sa o ňom veľmi málo. Avšak jeho meno sa spomína v jednom z dokumentov uhorského kráľa Karola Roberta a spája sa s príbuzenským vzťahom voči Basarabovi I., zakladateľovi zjednoteného Valašského kniežatstva, označujúc ho za jeho pravdepodobného otca. Okolnosti jeho smrti v roku 1310 nie sú dodnes jasné.
Etymológia.
Niekedy sa zvykne označovať jeho meno aj s legendárnym panovníkom Rumunska 17. storočia - Radu Negrom.
Súčasní historici prišli k záveru, že meno zjavne pochádza zo slovanského základu mena Tichomír, ktoré sa skladá z dvoch koreňov - тихо (po slovensky: "ticho") a мир (po slovensky: "mier"). Do úvahy pripadá aj možný vplyv Bulharska; v čase jeho vlády bol totiž v susednej krajine na čele bojar Tichomir. Ťažko však označiť tento variant za správny, nakoľko je dosť nepravdepodobné, že by sa vládca jednej krajiny inšpiroval menom vládcu krajiny druhej. Teória Aurela Deceia, ktorú podporil aj Neagu Djuvara hovorí o tom, že Thocomerius je slovo pretvorené zo slova Tocomerie, ktoré sa spomína v ruských kronikách.
Možný je aj vplyv Mongolov a ich panovníka Tok-Timura, nakoľko sa ich ríša rozprestierala v tejto oblasti a samtné východné časti Valašského kniežatstva boli pod kontrolou tohto turko-tatárskeho kmeňa.
Perzekúcia

Perzekúcia znamená stíhanie alebo prenasledovanie pre politickú, národnú, náboženskú alebo inú príslušnosť.
Radul Čierny

Radu(l) Čierny (iné mená: Rudolf Čierny, Radu(l) Negru, Radu(l) Vodă, Voivode Radu, Negru Vodă) (* ?13. storočie) bolo legendárne knieža Valašského kniežatstva v 13. storočí.
Legenda o vzniku Valašského kniežatstva.
Podľa rumunských tradícií sa jeho meno spája so založením Valašského kniežatva okolo roku 1290. Tie tvrdia, že v roku 1289 Uhorsko prinútilo šľachticov a ľudí z vyšších vrstiev obyvateľstva stať sa členmi rímskokatolíckej cirkvi, a toto privilégium spôsobilo vznik práva rumunských vladárov na založenie nových štátnych útvarov. Podľa tejto legendy Radu Negru - po tom, ako prešiel cez južné Karpaty - vstúpil na územie toho, čo sa dnes volá Valašsko. Podľa mnohých historikov existujú historické spätosti medzi týmto panovníkom a germánskymi kmeňmi, ktoré obývali oblasť južného Sedmohradska v Uhorsku.
Táto legenda sa prvý raz spomína v análoch rodiny Cantacuzinovcov zo 17. storočia. Tieto poznatky zároveň dokumentujú aj rozsiahlu stavbu chrámov v úspešných hlavných mestách Valašského kniežatstva - Câmpulung a Curtea de Argeş.
Etymológia.
Meno Radu vzniklo zo slovanského slova "радость" (po slovensky: "radosť"). Dnes sú toto meno ako aj jeho nositelia medzi Rumunmi a rumunsky hovoriacimi obyvateľmi veľmi obľubení (Rumunsko, Moldavsko).
Basarab I.

Basarab I., zvaný Zakladateľ (po rumunsky: "Basarab I Întemeietorul") († 1352) bol knieža a zakladateľ Valašského kniežatstva.
Etymológia.
V kumánčine jeho meno znamená "Otec Kráľ" a vzniklo z dvoch slov "basar" (po slovensky: "vládnuť") a "aba" (po slovensky: "otec"). V neskoršom období 19. storočia Bogdan Petriceicu Hasdeu prišiel na iný výklad tohto slova; "ban" (po slovensky: "vládca") a dácke slovo "saraba" (po slovensky: "hlava"), čo dodnes v niektorých oblastiach Rumunska znamená slovo "sarâmb". Toto sa však historikmi nepotvrdilo, navyše
Viedenská ilustrovaná kronika jasne popisuje slovo Basarab ako rumunské slovo.
Život.
Basarab I. sa stal vazalom Uhorska, ale v rokoch 1324 - 1325 voči uhorskému kráľovi povstal. V dokumente vydanom Karolom I. zo dňa 26. júla 1324 sa Basarabovi I. hovorí "„náš sedmohradský vojvoda“" a takmer o rok neskôr v dokumente zo dňa 18. júna 1325 sa už o ňom hovorí ako o "„sedmohradskom Basarabovi, nehodnom nosiť kraľovskú svätú korunu“."
Vyhratou bitkou pri Posade v roku 1330, zdokumentovanou vo Viedenskej ilustrovanej kronike si zabezpečil nezávislosť Valašského kniežatstva od Uhorska.
Mikuláš Alexander

Mikuláš Alexander alebo rum. Nicolae Alexandru († 16. október 1364, Câmpulung, Rumunsko) bolo knieža Valašského kniežatstva a v poslednom roku vlády svojho otca Basaraba I. aj spoluvládca.
Za jeho vlády nastávala postupná centralizácia moci v kniežatstve. Za svoje sídlo si vybral mesto Câmpulung, v ktorom neskôr vybudoval kláštor Negru Vodă, kde je podľa svojej poslednej vôle pochovaný. Po svadbe s druhou manželkou Clarou Dobokay uznal zvrchovanosť sedmohradského biskupa nad katolíkmi, prebývajúcimi vo Valašskom kniežatstve. V roku 1359 v meste Curtea de Argeş (podľa niektorých historikov v meste Câmpulung) založil Uhorsko-valašské rímskokatolícke biskupstvo, ktoré sa neskôr stalo pravoslávnym. Okrem iného saských obchodníkov z Brašova, ktorí cestovali do Valašska oslobodil od platby daní.
Vladislav I. (Valašsko)

Vladislav I. (po rumunsky: "Vladislav I al Ţării Româneşti", "Vlaicu Vodă") bol knieža Valašského kniežatstva (od roku 1372 vládol spoločne so svojím bratom Radom I.).
Bol vazalom bulharského cára Ivana Alexandra. Ako prvý v dejinách Rumunska v roku 1365 začal raziť mince o hmotnosti 0,35 - 1,05 gramu. Za jeho vlády sa hlavné mesto Valašského kniežatstva presunulo z Câmpulungu do mesta Curtea de Argeş. Posledný raz ho kroniky spomínajú dňa 9. júla 1374.
ASB Classic 2009

ASB Classic 2009 sa konal v dňoch 5. - 10. januára v novozélandskom Aucklande na otvorených kurtoch s tvrdým povrchom. Rozpočet turnaja je 220 000 USD. Víťazkou dvojhry sa stala Ruska Jelena Dementievová. Bolo to jej 12. turnajové víťazstvo na okruhu WTA. Víťazkami štvorhry sa stal francúzsko-taliansky pár Nathalie Dechyová a Mara Santangelová.
Víťazi.
Dvojhra žien.
 Jelena Dementievová vs. Jelena Vesninová 6-4 6-1
Štvorhra žien.
 Nathalie Dechyová / Mara Santangelová vs. Nuria Llagosterová Vivesová / Arantxa Parrová Santonjová 4-6 7-6(3) 12-10
Veľký Mengusovský štít

Veľký Mengusovský štít (; ) je najvyšší z troch Mengusovských štítov v hlavnom hrebeni Vysokých Tatier na slovensko-poľskej hranici. Leží v závere Mengusovskej doliny nad Štrbským Plesom, približne severozápadne od Popradu.
Názov.
Názov štítu vychádza z názvu obce Mengusovce a Mengusovskej doliny, nad ktorou sa vypína.
Poloha.
Nachádza sa v strednej časti Tatier, v geomorfologickom podcelku Východné Tatry a časti Vysoké Tatry. Leží na slovensko-poľskej hranici, na pomedzí Prešovského kraja a Malopoľského vojvodstva. Južná časť hrebeňa patrí do okresu Poprad a katastra mesta Vysoké Tatry, severne sa zvažujúca časť patrí do Powiatu tatrzańského a gminy Tatranská Bukovina. Najbližšími sídlami sú južne situované Štrbské Pleso a Vyšné Hágy, juhovýchodne sa nachádza Nová Polianka, Tatranská Polianka, Tatranské Zruby a Starý Smokovec a severovýchodne Tatranská Javorina. Vrch sa nachádza v Tatranskom národnom parku v slovenskej i poľskej časti a južná časť aj do národnej prírodnej rezervácie Mengusovská dolina.
Opis.
Hincova veža sa nachádza v hlavnom hrebeni Vysokých Tatier, medzi Rysmi () a Čubrinou (). Severná stena je nad kotlinou Morského Oka, južná nad Veľkým Hincovým Plesom. Od Prostredného Mengusovského štítu ho delí Vyšné Mengusovské sedlo, od Čubriny Hincovo sedlo. Má dva vrcholy, nižší - východný a hlavný - západný. V západnom hrebeni sa nachádza Mengusovská vežička. 300 metrová južná stena nad Hincovou kotlinou je priečne prerušená "Veľkou Mengusovskou lávkou", obvyklá normálka. Na sever do Poľska spadá jednou z najvyšších tatranských stien, vysokou (severná stena Malého Kežmarského štítu má ). Pilier medzi východnou a severnou stenou má výšku , šikmú dĺžku vyše .
Severným smerom sa nachádza Miedziane (), Mních (), Opalony Wierch () a Nižný Žabí štít (), východne leží Mlynár (), Vyšný Žabí štít (), Ťažká veža (), Rysy () a Žabia veža (), južne Hincova veža (), Mengusovský Volovec (), Ostrva (), Patria (), Satan (), Hlinská veža () a Kôprovský štít () a západne Hrubý vrch (), Kriváň (), Nefcerské veže (), Čubrina () a Hrubý štít (). Severne a východne sa nachádza Dolina Rybiego Potoku, z ktorej voda odteká Rybím potokom do Bielej vody a Dunajca, južne sa nachádza Mengusovská dolina, ktorou vodu odvádza Hincov potok, zdrojnica rieky Poprad. Na vrchol nevedie značený turistický chodník. Južne leží mohutné Veľké Hincovo pleso, severne Morskie Oko a východne Czarny Staw pod Rysami. 
Výhľady.
Turisticky voľne neprístupný skalnatý vrchol umožňuje kruhový rozhľad. Viditeľné sú mnohé vrcholy a okolité doliny Vysokých Tatier, severná časť hrebeňa Belianskych Tatier, východná časť Nízkych Tatier s Kráľovou hoľou, Oravské Beskydy a nezriedka aj mnohé vrchy v južnom Poľsku.
Prístup.
Štít sa nachádza na území národnej prírodnej rezervácie a Tatranského národného parku, preto je dostupný len s horským vodcom. Do Mengusovského sedla vedie od rázcestia Czarny Staw pod Rysami zeleno značený turistický chodník.
Radu I.

Radu I. alebo Čierny Radu (* okolo 1330 - † 1383 ) bol knieža Valašského kniežatstva a od roku 1372 aj spoluvládca kniežatstva so svojím bratom Vladislavom I. Valašským. O jeho vláde sa nezachovalo veľa informácií. Väčšina z nich je popísaná na stene chrámu v meste Curtea de Argeş, iné sa nachádzajú v talianskych kronikách (Cronica Carrarese). Počas jeho vlády boli medzi ním a uhorskými kráľmi často nezhody, podrobnosti však história dodnes tají. Okolnosti okolo jeho smrti sú neznáme.
Ženská dvojhra na ASB Classic 2009

Ženská dvojhra na ASB Classic 2009 sa hrala ako súčasť ASB Classic 2009 od 5. januára do 10. januára. Víťazkou sa stala nasadená jednotka Ruska Jelena Dementievová, ktorá vo finále zdolala svoju krajanku Jelenu Vesninovú 6:4, 6:1. Bol to jej 12. titul na okruhu WTA.
Mnohopočetné vrodené exostózy

Mnohopočetné vrodené exostózy je vrodené, autozomálne dominantne dedičné ochorenie chrupavčitej kosti, ktoré sa prejavuje abnormálnym viacložiskovým nádorovým rastom chrupavky v oblasti metafýz dlhých kostí, v blízkosti rastových platničiek. S nádorovým rastom je spojený defekt v perioste. Povrch výrastku tvorí „čiapočka“ hyalínnej chrupavky, nad ktorou sa často vytvorí burza. 
Prejaví sa v druhom až desiatom roku života a je 3-krát častejšia u chlapcov. Existuje zvýšená, približne 5% šanca na zhubnú premenu niektorého výrastku na chondrosarkóm. Jej prejavom je zrýchlený rast, rozsiahlejšia a pokračujúca deštrukcia kosti a bolesť.
Klinické prejavy.
Klinicky sa prejavuje ako viacpočetné nebolestivé tumory v blízkosti kĺbov, s možným poškodením priľahlých šliach, ciev a nervov. Tumory obmedzujú mechanicky kĺby v pohybe. Často býva spojená s ďalšími abnormalitami: skrátenie 4. a 5. záprstnej kosti, polydaktýlia, Madelungova deformita (predĺžená a lukovito ohnutá vretenná kosť – rádius).
Rast tumorov sa zastaví po zániku rastovej platničky (ukončenie rastu).
Zobrazovacia diagnostika.
Kostné štruktúry (kortikalis a spongiózna kosť) plynule prechádzajú z kosti do výrastku. Samotný výrastok smeruje preč od kĺbu. Na rtg snímke kosti sa môžu v oblasti chrupavčitej čiapočky zobraziť typické chondroidné kalcifikáty. Postihnutá môže byť akákoľvek časť skeletu, ktorá má ešte chrupavčitý základ. Nález môže i nemusí byť symetrický.
Najčastejšie sú postihnuté oblasti kolena, lakťa, lopatky, panvy a rebier. 
Chrupavčitá „čiapočka“ sa dá dobre zobraziť sonograficky. Jej hrúbka pod 1,5 cm je znakom nezhubnosti, naopak väčšia vzbudzuje podozrenie na zhubný zvrat. CT zobrazí mäkkotkanivové expanzie s kalcifikátmi v typických lokalizáciách. Pri MRI majú výrastky izointenzný signál v T1 vážení a hyperintenzný signál v T2 vážení, celá štruktúra je dobre definovaná a ohraničená, bez infiltrácie okolitých štruktúr.
Gamagrafia skeletu zobrazí zvýšené vychytávanie rádioizotopu.
Dan I.

Dan I. (* 1354 - † 23. september 1386, Vidin, Bulharsko) bol knieža Valašského kniežatstva. Okolnosti jeho nástupu na trón nie sú známe.
Počas svojej vlády začal raziť nové valašské mince - dukáty - s hmotnosťou 0,50 gramov. Dohady sa vedú aj okolo jeho smrti. Pravdepodobne zomrel 23. septembra 1386 vo Vidine v boji proti bulharskému cárovi Ivanovi Sracimirovi.
Mircea I.

Mircea I. zvaný Starý alebo Veľký (* 1355 - † 31. január 1418, Călimăneşti-Căciulata, Rumunsko) patril medzi najdôležitejšie kniežatá Valašského kniežatstva. Prídomok Veľký dostal po smrti, aby ho vedeli rozlíšiť od jeho vnuka Mirceu II. Mladého.
Za jeho vlády dosiahlo Valašské kniežatstvo svoj najväčší rozmach. Jeho hranice siahali z juhu od Dunaja k rieke Olt na sever a na východ až k Čiernemu moru. Panovník razil mince, ktoré sa dostali do obehu aj v zahraničí, obnovoval staré pevnosti v okolí Dunaja a staval nové, viedol úspešnú zahraničnú politiku.
Vlad I.

Vlad I. alebo Vlad I. Uzurpátor († po 1397) bol knieža Valašského kniežatstva, ktoré vyplnilo prázdne obdobie medzi dvoma vládami jeho predchodcu Mirceu I. Starého. Jeho pôvod nie je známy, historici ho pokladajú za nevlastné dieťa Dana I., iní zas za právoplatného syna Mirceu I.. Ani jedna z možností sa však nepotvrdila.
Ani jeho presný dátum nástupu na trón nie je známy. Srbské kroniky píšu, že to mohlo byť 10. októbra 1394, srbský historik Đ. Sp. Radojičić zase tvrdí, že ide o dátum 17. máj 1395. Isté je len to, že jeho meno sa prvýkrát objavilo v kronikách v roku 1395.
Herpetológia

Herpetológia (z gr. ἑρπετόν – "herpeton" – plaziace sa zviera) je jedným zo základných odborov zoológie a skúma plazy a obojživelníky. Odborník na herpetológiu sa nazýva "herpetológ". Veda pod svoje štúdium zahŕňa napr. hady, korytnačky, krokodíly, jaštery, žaby a mloky.
Ladislav Štaidl

Ladislav Štaidl (* 10. marec 1945, Stříbrná Skalice† 31. január 2021, Praha) bol český hudobník, gitarista, klavirista, skladateľ, textár, hudobný aranžér, spevák a podnikateľ. Jeho brat Jiří Štaidl bol známy český hudobník a textár.
Štaidl bol bývalým dlhoročným vedúcim Skupiny Ladislava Štaidla, sprievodnej kapely speváka Karla Gotta.
So speváčkou Ivetou Bartošovou mal syna Artura.
Zomrel 31. januára 2021 na komplikácie spojené s chorobou COVID-19.
Diskografia.
okrem albumov ktoré obsahujú hudbu alebo texty Ladislava Štaidla vyšli aj tieto albumy:
Michal I. (Valašsko)

Michal I. (rum. "Mihail I."; † 1420) bol knieža Valašského kniežatstva, ktorý sa na jeho trón dostal po smrti svojho otca. Jeho vláda bola síce krátka, ale veľmi pohnutá. Počas nej nadväzoval kontakty s Uhorskom a moldavským kniežatstvom, čím si však pohneval Osmanskú ríšu, ktorá sa v roku 1419 na Valašsko zaútočila. Nájazd Osmanov však panovník s pomocou Uhorska úspešne odrážal. O rok neskôr (1420) Osmanská ríša znova podnikla nájazd na Valašsko, Sedmohradsko, Banát a moldavské kniežatstvo. Tento nájazd už nedokázal odvrátiť a v boji padol. Na tróne ho vystriedal je brat Radu II. Valašský, ktorý sa vrátil z Osmanskej ríše, kde bol vazalom.
Michal I. je posledným valašským kniežaťom, ktorý spravoval región Banátu a Dobrudže.
Radu II.

Radu II. zvaný Plešatý (po rumunsky: "Radu al II-lea Prasnaglava"; † 1427) bol knieža Valašského kniežatstva. Na trón sa dostal vďaka podpore Osmanskej ríše, kde pôsobil ako vazal. Je považovaný za panovníka, ktorý ustanovil kontrolu Osmanskej ríše nad Valašským kniežatstvom. O jeho živote sa veľa nevie a ani príbuzní (bratranec Dan II.) o ňom veľa nerozprávali. Isté je len to, že počas jeho vlády sa často menili hranice jeho kniežatstva.
Dan II.

Dan II. (po rumunsky: "Dan al II-lea") († 1. jún 1432) bol knieža Valašského kniežatstva a vazal Uhorska. Tento veľmi šikovný vojenský komandant si vďaka svojej šikovnosti dokázal až štyrikrát vydobyť miesto na tróne v priebehu siedmich rokov. Svoju obratnosť a pomoc Uhorska využíval aj v bojoch proti Osmanskej ríši (23. február 1423, 1425 a 3. jún 1428). V roku 1425 vyhral dôležitú bitku, do ktorej prvý raz zapojil aj žoldnierov a množstvo bulharských vojakov.
Posledná bitka proti Turkom dňa 3. júna 1428 sa skončila podpísaním prímeria, ktoré garantovalo panovníkovi trón na ďalšie štyri roky (1432). V roku 1432 do Valašska vtrhla osmanská armáda a Dana II. zavraždila.
Marhát

Marhát () je vrch v Považskom Inovci. Leží nad obcou Vozokany, približne východne od Piešťan. Je najvyšším vrchom podcelku Krahulčie vrchy.
Poloha.
Nachádza sa v juhovýchodnej časti pohoria, v geomorfologickom podcelku Krahulčie vrchy. Vrchol leží v Trnavskom kraji, v okrese Piešťany a v katastrálnom území obce Hubina, čiastočne i Vozokany a Nitrianska Blatnica. Nachádza sa severne od Nitrianskej Blatnice, z ktorej je k nemu najľahší prístup po zelenej a žltej značke.
Opis.
Marhát tvorí najvyššiu časť južnej polovice pohoria a jeho mohutnosť zvýrazňuje východne susediaca Bojnianska pahorkatina. Vystupuje nad zarovnané plošiny vrcholovej časti ako skalnatý vrstvový tvrdoš. Je porastený jaseňovo-javorovým a bukovým lesom. Výskyt železnej rudy spôsobil, že okolie masívu bolo osídlené od staroveku. V ranom stredoveku tu bolo viacero hradísk, čo dokladajú nálezy z okolia Bojnej (hradiská Valy) a Nitrianskej Blatnice (zachovaná rotunda Jurko a nálezy v jej okolí). 
Severovýchodným smerom sa nachádza Bielený vrch (), oddelený sedlom Marhát, juhozápadným smerom leží Gajda (), severozápadným vrch Grnica () a severne Kostolný vrch (). Východnú časť masívu odvodňuje potok Hlavinka, južnú menšie prítoky Radošinky do rieky Nitra. Severozápadne situované svahy odvádzajú vodu potokom Striebornica, smerujúceho do Váhu. Najbližšími sídlami sú Lipovník, Vozokany a Nitrianska Blatnica na východnom úpätí, Nová Lehota na severe a Hubina a Moravany nad Váhom na západe.
Na vrchole stojí vysoký kríž s nápisom "Bože ochraňuj turistov". Bol postavený 28. októbra 1947 obyvateľmi obce Nitrianska Blatnica. Iniciátorom stavby bol kňaz Ján Laktiš. V roku 2008 pribudla v jeho blízkosti aj vysoká drevená rozhľadňa. Autorom projektu je Ľubomír Bečka, realizáciu vykonali Pavol a Miloš Vančo. 
Geológia.
Vrchol budujú triasové gutensteinské vápence a kremence obalovej jednotky tatrika. Juhovýchodný svah v údolí potoka Hlavinka sa vyznačuje menšími výskytmi devónskych premenených hornín grafitických bridlíc, fylitov, amfibolitov a rúl.
Výhľady.
Vďaka nadmorskej výške, polohe a rozhľadni na vrchole umožňuje Marhát zaujímavý kruhový výhľad. Viditeľné sú tak okolité pahorkatiny a nížiny, no taktiež mnohé pohoria. Dobre viditeľné sú okolité vrchy pohoria, no tiež Malé a Biele Karpaty, Strážovské vrchy, Vtáčnik či Tribeč.
1. hokejová liga SR 1993/1994

1. hokejová liga SR 1993/1994 bola prvou sezónou 1. hokejovej ligy SR. Stala sa nástupkyňou 1. slovenskej národnej hokejovej ligy. V sezóne 1993/94 mala 10 účastníkov. Víťazom sa stalo družstvo Spartak Dubnica nad Váhom. Nevypadol nikto nakoľko liga sa v nasledújúcom ročníku rozšírila na 12 účastníkov. Nováčikmi pre nasledujúcu sezónu sa stali družstvá ŠK Matador Púchov a HK PPS Detva
Základná časť.
Družstvo VTJ Marat Piešťany vystupovalo v sezóne ako Dukla Trenčín "B"
1. hokejová liga SR 1994/1995

1. hokejová liga SR 1994/1995 bola druhou sezónou 1. hokejovej ligy SR. Súťaž sa od tejto sezóny rozšírila na 12 účastníkov. Víťazom sa stalo družstvo ŠK Iskra Banská Bystrica. Vypadlo družstvo HK Agro White Lady Levoča. V nasledujúcej sezóne ho nahradilo družstvo Polygón Nitra.
1. hokejová liga SR 1995/1996

1. hokejová liga SR 1995/1996 bola treťou sezónou 1. hokejovej ligy SR. Súťaž mala 12 účastníkov a zmenila formát. Prvé štyri mužstvá postúpili do prelínačky s poslednými dvoma tímami Extraligy. Ostatní hrali o umiestnenie. Víťazom základnej časti a aj postupujúcim sa stalo družstvo HK VTJ Spišská Nová Ves. Vypadlo družstvo HK PPS Detva. V nasledujúcej sezóne ho nahradilo družstvo Spartak BEZ Bratislava.
Základná časť.
Družstvo HK VTJ Marat Piešťany vystupovalo v sezóne ako Dukla Trenčín "B"
Čierny obelisk

Čierny obelisk () je román nemeckého prozaika a dramatika Ericha Maria Remarqua z roku 1956 o následkoch vojny a kontrastoch v povojnovej nemeckej spoločnosti. Román situovaný do predvojnového obdobia 2. svetovej vojny tematicky nadväzuje na romány "Na západe nič nové" a "Cesta späť" s tým rozdielom, že opisuje ľudí ktorí vojnu prežili. Témou sú vojaci, ktorých vojna obrala o mladosť. Epizódy v románe majú nádych nostalgie a smútku uprostred veselosti a v neveselých veciach nachádzame komickosť, čím sa románová tragika mení na komédiu.
Obsah.
Dej románu sa odohráva v čase v ktorom sa Nemecko zmieta v hospodárskej kríze, nezamestnanosti a hyperinflácii, v čase nadchádzajúceho fašizmu. Hlavná postava "Ludwig Bodmer", aranžér, agent a obchodný vedúci firmy predávajúcej náhrobné kamene sa snaží zorientovať v neistom svete, v ktorom je "istá len smrť". Prostredníctvom jeho hlavnej postavy spoznáme pestrý život mestečka Werdenbrück so statočnými ľudmi i príležitostnými "umelcami", povaľačmi, prostitútkami, svet krčiem, speváckych spolkov a verejných domov. Do tohto rámca autor vkladá Ludwigov intímny svet, čistú ideálnu lásku a vzťah k potulnej umelkyni - chorobomyseľnej "Izabele" z blízkeho ústavu. Do protikladu ju autor stavia ako uzdravenú "Genevièvu", pričom práve ona pre Ludwiga stvárňuje nedosiahnuteľnosť a skutočný svet. Týmto spôsobom autor zobrazuje rozličné roviny skutočnosti. Román končí Ludwigovou rezignáciou a jeho odchodom do Berlína, pričom za sebou necháva aj priateľov, ktorých už nikdy neuvidí.
Symbolika.
Čierny obelisk bolo označenie od roku 1880 masovo vyrábaného pomníka a náhrobný kameňa. Nakoľko bol tento obelisk obľúbený práve lepšou spoločnosťou, stal sa symbolom bohatého meštiactva. Remarque v románe stvárňuje kritiku spoločnosti tým, že pravicovo orientovaný vojak mimo službu sa na čierny obelisk vymočí a čierny obelisk hrdina románu napokon predá majiteľke verejného domu.
Hodnotenie.
„Realisticky koncipované, umelecky azda najzrelšie autorovo dielo, autobiograficky zúčtováva so sociálnymi a politickými koreňmi fašizmu v Nemecku.“
Turbo (hudobná skupina)

Turbo je česká poprocková skupina založená v roku 1981.
Vladislav II.

Vladislav II. môže byť:
Michal I.

Micha(e)l I. alebo Michaél I. alebo Michail I. môže byť:
Michal I. alebo Michail I. môže byť aj:
Michal I. môže byť aj:
Vladislav I.

Vladislav I. môže byť:
Diaľnica D35 (Česko)

Diaľnica D35 () (do 31. decembra 2015 Rýchlostná cesta R35 ()) je diaľnica v Česku, ktorá po svojom dokončení povedie od Úlibic cez mestá Hradec Králové (krátka peáž s D11), Litomyšl, Moravská Třebová, Mohelnice a Olomouc do Lipníka nad Bečvou, kde sa napojí na diaľnicu D1. Po dokončení bude druhou najdlhšou diaľnicou v Česku a spolu s D11 bude tvoriť alternatívnu "severnú trasu" spojenia medzi Čechami a Moravou, ktorá odľahčí preťaženej D1.
V celej dĺžke po nej povedie cesta E442, medzi Olomoucom a Lipníkom E462 a na peáži v D11 E67.
Qatar ExxonMobil Open

Qatar ExxonMobil Open je profesionálny tenisový turnaj mužov, hraný na otvorených dvorcoch s tvrdým povrchom v Dauha, hlavnom meste Kataru. Turnaj bol založený v roku 1993 a patrí do kategórie ATP 250 series.
Qatar ExxonMobil Open 2009

Qatar ExxonMobil Open 2009 sa konal v dňoch 5. - 10. januára v katarskom Dauhá na otvorených kurtoch s tvrdým povrchom Plexicushion. Rozpočet turnaja bol 1 110 250 USD. Titul v dvojhre obhájil Škót Andy Murray, ktorý vo finále porazil Američana Roddicka 6:4, 6:2. Štvorhru vyhrali Španieli Rafael Nadal a Marc López, ktorí vo finále porazili nasadený pár č. 1 Daniel Nestor, Nenad Zimonjić. Pre Nadala to bol piaty a pre Lópeza prvý titul vo štvorhre na okruhu ATP.
Finále.
Dvojhra mužov.
 Andy Murray vs. Andy Roddick 6-4 6-2
Štvorhra mužov.
 Rafael Nadal / Marc López vs. Daniel Nestor / Nenad Zimonjić 4-6 6-4 10-8
Mužská dvojhra na Qatar ExxonMobil Open 2009

Mužská dvojhra na Qatar ExxonMobil Open 2009 sa hrala ako súčasť Qatar ExxonMobil Open 2009 od 5. januára do 10. januára. Titul obhájil Škót Andy Murray, ktorý vo finále porazil Američana Roddicka 6:4, 6:2. Bol to jeho deviaty titul v dvojhre na okruhu ATP.
Mužská štvorhra na Qatar ExxonMobil Open 2009

Mužská štvorhra na Qatar ExxonMobil Open 2009 sa hrala ako súčasť Qatar ExxonMobil Open 2009 od 5. januára do 10. januára. Titul získali Španieli Rafael Nadal a Marc López, ktorí vo finále porazili nasadený pár č. 1 Daniel Nestor, Nenad Zimonjić 4-6 6-4 10-8. Pre Nadala to bol piaty a pre Lópeza prvý titul vo štvorhre na okruhu ATP.
Mark Hughes

Leslie Mark Hughes (* 1. november 1963, Ruabon, Wrexham) je bývalý waleský futbalista.Reprezentačnú kariéru ukončil v roku 1999. Naposledy bol manažérom futbalového klubu Southampton v súťaži Premier League.
Mircea II.

Mircea II., zvaný Mladý, (* 1422 - † 12. december 1446) bol krátko knieža Valašského kniežatstva. Na trón sa dostal po uväznení jeho otca Turkami. Zúčastnil sa bitky pri Varne v roku 1444.
Zaujímavosti.
Traduje sa o ňom, že po brutálnom mučení bojarov z mesta Târgovişte a po oslepení ho v roku 1447 zaživa pochovali. Smrť jeho otca ako aj Mirceu II. pomstil jeho brat Vlad III. rovnakým spôsobom. Polovicu bojarov aj s ich rodinami prikázal napichnúť na koly (osmanský brutálny spôsob vraždy) a ostatným povedal, nech idú pešo z mesta Târgovişte do Poienari (asi 200 km cez hory). Tým, ktorým sa podarilo tento smrtonosný pochod prežiť, zatvoril do miestneho hradu.
Kruhový objazd

Kruhový objazd (iné názvy okružná križovatka, rondel, v slangu "kruháč, kruhák, kruhovka") je zvláštny typ križovatky, ktorý je obvykle budovaný, aby sa zvýšila bezpečnosť dopravy. Rozdeľuje križovatku na niekoľko jednoduchších križovatiek s kruhom v strede, čím sa zjednodušia pravidlá prejazdu. Veľmi využívané sú vo Francúzsku a na Britských ostrovoch. Na kruhový objazd upozorňuje vopred dopravná značka P7 ("Križovatka s kruhovým objazdom").
Vďaka jednoduchosti, s ktorou sa cez kruhový objazd prechádza, je priepustnosť kruhového objazdu väčšia ako pri klasickej križovatke. Každý kruhový objazd má ale svoju kapacitu, ktorá ak sa prekročí, tak sa kruhový objazd zahltí. Najmä v mestách sú kruhové objazdy stavané aj ako okrasný prvok, pričom stredový kruh je vyzdobený kvetinami, sochami alebo vodotryskami, ako je to zvykom v Francúzsku.
Najčastejším a najnebezpečnejším omylom je, že vodič v kruhovom objazde má automaticky prednosť. Zákon však hovorí jasne: "Vodič vchádzajúci do kruhového objazdu má prednosť v jazde, ak nie je prednosť v jazde upravená značkami." Zbierka zákonov
Pravidlo však neplatí v každej krajine.
Bezpečnosť.
Kruhové objazdy sú stavané hlavne z dôvodu bezpečnosti, pretože stredový kruh tvorí prirodzenú prekážku v jazde, okolo ktorej vodiči prechádzajú pomalšie, a preto nehody majú menšie následky. Vodiči na kruhovom objazde sa zväčša zrazia v ostrom uhle, čím sú menšie následky ako pri zrážke v uhle pravom, či dokonca pri čelnej zrážke. Výnimkou sú iba nehody, keď vodič prejde krížom cez stredový kruh. Riziko nehody sa zvyšuje menším polomerom kruhového objadzu. Veľkou výhodou kruhového objazdu je možnosť teoreticky nekonečného počtu odbočovacích vetiev bez ujmy na plynulosti a bezpečnosti premávky. Nevýhoda kruhových objazdov je v tom, že zaberajú pomerne veľkú plochu.
Kruhový objazd ako diaľničná križovatka.
Ako kruhový objazd môže byť riešená aj diaľničná križovatka alebo diaľničný nájazd, ako je to pravidlom v Spojenom kráľovstve, ale podobné riešenia nájdeme aj na výjazde D1 Bratislava - Prievoz či Liptovský Mikuláš alebo na výjazde Kittsee na rakúskej A6. Pre vodičov toto riešenie znamená najmä ľahšiu orientáciu a v prípade pomýlenia si smeru aj jednoduchšiu zmenu smeru na požadovaný smer.
Hopmanov pohár

Hopmanov pohár je medzinárodná tímová súťaž v tenise, ktorej sa každoročne zúčastňuje osem tímov z celého sveta. Tímy majú jedného mužského a jedného ženského zástupcu. Turnaj sa hrá od roku 1989 vždy na začiatku januára (výnimočne na prelome rokov) na tvrdom povrchu v perthskom "Burswood Dome", ktorý je súčasť Burswood Entertainment Complex.
Gregor Naziánsky

Svätý Gregor Naziánsky (iné mená: Gregor Nazianzský, Gregor Teológ, Gregor Bohoslovec, Gregor z Nazianzu; * 329 – † 389), patrí medzi najvýznamnejších gréckych rano-kresťanských teológov 4. storočia, ktorí sú označovaní ako kapadócki otcovia (ďalej k nim patrí sv. Bazil Veľký a jeho brat sv. Gregor z Nyssy).
Život a učenie.
Gregor Naziánsky sa vzdelával najprv v palestínskej Cézarei, potom v Alexandrii a nakoniec na platónskej akadémii v Aténach, kde sa spriatelil s Bazilom Veľkým. Neskôr s ním žil nejakú dobu v jeho kláštore.
Roku 379 bol povolaný do Carihradu, kde bolo nicejské učenie po vláde ariánskeho cisára Valenta silno na ústupe. O rok neskôr ho cisár Theodosius I. osobne povýšil na carihradského patriarchu, Gregor sa však svojho úradu veľmi skoro vzdal, lebo niektorí biskupi považovali jeho povýšenie za porušenie jedného z kánonov 1. nicejského koncilu. S koncilom sa rozlúčil jednou zo svojich slávnych rečí.
Dôrazne obhajoval trojičné dogmy podľa nicejského vyznania viery a tiež polemizoval s Juliánom Odpadlíkom, ktorý sa ako cisár vrátil k pohanstvu; okrem iného ho kritizoval za to, že upiera kresťanom právo na klasické vzdelanie. Jeho žiakom bol sv. Hieronym.
Gregor Naziánsky veľa hovoril aj o dôležitosti a nevyhnutnosti modlitby. Tvrdil, že ,je nutné obracať sa na Boha častejšie, ako dýchať’, lebo modlitba je stretnutie Božieho smädu s naším smädom. Boh má smäd po tom, aby sme my mali smäd po ňom (porov. Oratio 40, 27: SC 358, 260).
V byzantskej literatúre bol po Biblii najcitovanejší autor.
Basarab II.

Basarab II. (po rumunsky: "Basarab al II-lea") bol knieža Valašského kniežatstva v rokoch 1442 - 1443.
Na trón sa dostal s pomocou sedmohradského vojvodu Jána Huňadyho a po uväznení Vlada II. Turkami (o rok neskôr sa však z neho dostal a znova si nárokoval valašský trón).
Krátka vláda Basaraba II. sa datuje do turbuleného obdobia Valašského kniežatstva. V tomto období si trón na dlhší čas vedel udržať iba ten najsilnejší. Ktokoľvek, kto si na trón kniežatstva sadol, nielenže sa musel vysporiadať s Osmanskou ríšou, ktorej sila každým rokom rástla a ktorá bránila Valašskému kniežatstvu získať nezávislosť, ale aj s možnými vnútornými konfliktami miestneho obyvateľstva. Ak hrozilo. že Valašsko napadne Osmanská ríša, jeho panovníci sa uchyľovali k pomoci Uhorska
Rod Laver Arena

Rod Laver Arena je súčasť komplexu Melbourne Park v Melbourne v Austrálii v ktorom sa každoročne uskutočňuje prvý granslamový turnaj roka - Australian Open. Aréna s kapacitou 14 820 miest bola dokončená v roku 1988 a od januára 1992 nesie meno austrálskeho tenistu Roda Lavera. 
Rod Laver Arena má nainštalovanú zasúvateľnú strechu, čo umožňuje hrať zápasy aj počas dažďa, či extrémneho tepla. V aréne sa okrem Australian Open uskutočnili 12. majstrovstvá sveta v plávaní (2007), Majstrovstvá sveta vo wrestlingu (2000), či súťaže v gymnastike na hrách Commonwealthu v roku 2006.
Rod Laver Arena disponuje tzv. jastrabím okom (Hawk-Eye) čo umožňuje tenistom konfrontovať rozhodnutia rozhodcov s touto elektronickou kontrolou dopadu loptičky. 
Výstavba arény, sa začala v roku 1985 a bola dokončená v roku 1987 za cenu 94 miliónov AU$, táto výstavba nahradila pôvodný štadión Kooyong. Prvýkrát bol otvorený 11. januára 1988 pre Austrálian Open 1988.
Zlatobyľ kanadská

Zlatobyľ kanadská (lat. "Solidago canadensis") je zákonom invázna trváca rastlina, ktorú často vidieť v záhradách. Na Slovensku (v Európe) ju môžeme nájsť pozdĺž železničných tratí, cestných komunikácií, na opusteniskách v sídlach a v okolí priemyselných závodov. Miestami sa vyskytuje veľmi často (napr. Zvolenská kotlina, Horná Nitra, Košická kotlina ai.), inde takmer chýba resp. je zriedkavejšia (napr. stredné Ponitrie). Experimenty v zahraničí potvrdili jej kompetičnú schopnosť vytláčať pôvodné druhy, vrátane "Urtica dioica". Na Slovensku sa jej doposiaľ venovala malá pozornosť. Jej vplyv na štruktúru pôvodných i ruderálnych fytocenóz je zrejmá.
Jastrabie oko

Jastrabie oko () je elektronický systém monitorujúci dopady loptičiek v tenise, volejbale a krikete. Hráči využívajú túto možnosť, ak sa napr. v tenise nestotožňujú s výrokom čiarového alebo umpireového rozhodcu. V tenise je jastrabie oko využívané na Australian Open, US Open, Wimbledone, na turnajoch ATP Masters a aj na iných menších turnajoch.
Je založené na princípe triangulácie. Pomocou vizuálnych obrazov a načasovania údajov poskytnutých najmenej štyrmi vysokorýchlostnými kamerami umiestnenými na rôznych miestach v okolí ihriska. Tento systém spracováva video kanály pomocou vysokorýchlostného video procesora. Disk počítača obsahuje preddefinovaný model hracej plochy a zároveň údaje obsahujúce pravidlá hry z čoho je následne možné vizuálne zobraziť trasu loptičky, porovnať s pravidlami a vyhodnotiť platnosť úderu.
Hawkeye

Hawkeye môže byť:
Mečbal

Mečbal (z angl. "match ball") je stav v tenise, bedmintone, volejbale, či iných športoch, keď tímu (resp. hráčovi) stačí uhrať jednu loptu (loptičku), aby sa stal víťazom zápasu.
Vo volejbale táto situácia nastáva, ak má tím náskok minimálne jeden bod a má v sete 24 bodov - napr. tím vyhráva ' na sety a v 3. sete vyhráva '.
V tenise má hráč (resp. tím) mečbal, ak
Brejkbal

Brejkbal (z angl. "break ball") je stav v tenise, keď
Bixente Lizarazu

Bixente Lizarazu (* 9. december 1969, Saint-Jean-de-Luz, Francúzsko) je bývalý francúzsky futbalista. 
V roku 1998 získal s reprezentáciou Francúzska titul majstra sveta vo futbale, v roku 2000 titul majstra Európy vo futbale. Aktívnu športovú kariéru ukončil v roku 2006.
Jonas Furrer

Jonas Furrer (* 3. marec 1805 - † 25. júl 1861) bol švajčiarsky politik a prvý prezident Švajčiarska v roku 1848.
Blumentál

Blumentál môže byť:
OGame

OGame je online strategická počítačová hra z prostredia budúcnosti, na ktorej hranie potrebujete len internetový prehliadač. V súčasnosti (2011) na slovenskom serveri existuje 7 vesmírov.
Autorom hry je spoločnosť Gameforge Productions GmbH.
Základné informácie.
Začínate s jednou planétou v určitej galaxii, v určitom systéme a na určitej planéte (napr. 1:111:1 alebo 2:222:2), na ktorej ešte nemáte nič postavené. Musíte vybudovať ťažobné komplexy aby ste mali z čoho stavať ďalšie budovy, alebo vesmírne lode. Keďže postavíte ťažobné komplexy, musíte myslieť aj na energiu pomocou ktorej by tieto komplexy ťažili. Na to nám poslúži solárna elektráreň, neskôr solárne satelity, poprípade fúzna elektráreň. Pomedzi tým ako staviate budovy potrebujete vyskúmať nejaké nové technológie. Na to vám poslúži výskumné laboratórium.
Keď sa dostanete do fázy, že budete mať dosť surovín aj na výstavbu loďstva, mali by ste sa poobzerať po ďalšej planéte, ktorú kolonizujete pomocou kolonizačnej lode. Na základe pravidiel si môžete kolonizovať planéty podľa vývoja výskumu astrofyziky.
Samozrejme vo vašom rozmachu vám budú brániť ostatní hráči, proti ktorým musíte bojovať, aby ste obránili svoje impérium.
Nová verzia hry.
S novým vesmírom 5 (inak volaný aj Andromeda) prišla aj nová verzia hry.Od júna 2010 bola aplikovaná aj na ostatné (staršie) vesmíry.
Obchodné centrum

Obchodné centrum môže byť:
Hrach

Hrach ("Pisum") je rod z čeľade bôbovité.
Systematika.
Členenie je veľmi sporné, len druhov môže byť 26 (dole sú preto niektoré alternatívne zaradenia uvedené oddelené za lomkou):
Pisum:
Pisum sativum sativum je po slovensky hrach siaty pravý a Pisum sativum arvense je po slovensky hrach siaty roľný.
Externé odkazy.
Hallov jav

Hallov jav je vznik potenciálového rozdielu na elektródach polovodičovej doštičky, ktorou prechádza elektrický prúd a súčasne sa nachádza v magnetickom poli s magnetickou indukciou neparalelnou (často kolmo pôsobiacou) so smerom vektoru prúdovej hustoty, charakterizovanom tzv. Hallovým napätím.
Hallov jav je proces generovania Hallovho elektrického poľa v polovodiči (existuje i v kovoch, ale vzhľadom na vysokú koncentráciu vodivostných elektrónov sa takmer neuplatňuje) za súčasného pôsobenia vonkajšieho elektrického a magnetického poľa. Dôsledkom toho sa hromadí na jednej strane látky záporný náboj a na strane druhej náboj kladný. Vďaka tomu, že póly majú rôzny potenciál, vzniká Hallovo napätie. 
Doštičkou potom preteká prúd o hustote
formula_1
Pôsobením Lorentzovej sily formula_2 (Bz je indukcia) sú nosiče vychyľované na jeden pól doštičky.
Hallovo pole vyvolá opačnú silu k Lorentzovej sile formula_3
Jav objavil Edwin Hall v roku 1879 a na počesť nesie jeho meno.
Hallovo napätie.
Následkom Hallovho javu vzniká Hallovo napätie:
formula_4
Hallova konštanta.
Súčiniteľ formula_5 nazývaný Hallova konštanta má rozmer formula_6. Umožňuje stanoviť typ vodivosti polovodiča (za predpokladu, že poznáme orientáciu elektrického poľa a magnetického poľa v predmete). Dá sa vyjadriť ako :
formula_7 
Pre polovodič typu N je znamienko záporné, ale pre polovodič typu P je kladné. formula_8 je tzv. rozptylový faktor. Jeho hodnota sa pohybuje medzi 1 (hodnota kovov) a 2 pre polovodiče (pre slabo dotované polovodiče je asi 1,17)
Využitie Hallovho javu.
Hallov jav sa používa na meranie magnetických polí, prúdu (bez kontaktu), na bezkontaktné spínanie v elektrotechnike a pod.
Damn Small Linux

Damn Small Linux alebo DSL je slobodný operačný systém pre osobné počítače architektúry x86. Bol dizajnovaný tak, aby mal nízke hardvérové nároky a pracoval aj na starších počítačoch. DSL je Live distribúcia o veľkosti 50 megabajtov. Vznikol z pokusu zistiť, koľko softvéru sa zmestí do tak malého priestoru. Je možné ho nainštalovať na CD disky, USB disky, pamäťové karty a obdobné médiá.
DSL má zabudované skripty na download a inštaláciu aplikácií, Advanced Packaging Tool. Pomocou neho je možné jednoducho inštalovať balíky z 'Woody' repozitárov pre Debian. DSL taktiež umožňuje inštalovať aplikácie pomocou MyDSL systému – týmto aplikáciám sa hovorí „extensions“ (rozšírenia).
História.
Projekt bol začatý a spočiatku udržovaný Johnom Andrewsom. V komunite teraz je aj Robert Shingledecker, ktorý vytvoril MyDSL systém, ovládací panel, a iné komponenty. 
Je založený na distribúcii Debian. 
Systémové požiadavky.
DSL podporuje iba PC s architektúrou x86. Minimálne požiadavky zahŕňajú Intel 486 procesor a 8 MB RAM pamäte. Pre použitie viacerých rozšírení, programov, alebo OpenOffice.org suity je ale nutný vyšší výkon. Pre svoje nízke nároky je používaný vo virtuálnych strojoch. 
Bootovacie voľby.
Bootovacie voľby sú tiež nazývané „cheat codes“. Zadaním cheatov pri boote je možné nabootovať do špeciálnych módov (bezpečný boot, atp.), alebo zmeniť predvolené nastavenia. Ak nie sú zadané žiadne, DSL nabootuje s predvolenými nastaveniami. Tieto kódy ovplyvňujú mnohé nastavenia hardvéru a jeho auto-detekcie. Viaceré tiež ovplyvňujú GUI. 
Zoznam cheat kódov je možné nájsť pri boote, alebo na DSL Wiki.
Systém MyDSL.
MyDSL systém je spravovaný prevažne Robertom Shingledeckerom. Je rozdelený do dvoch oblastí – normálna a testovacia. V normálnej časti sú otestované, stabilné aplikácie. sú rozdelené do rôznych kategórií podľa zamerania. Testovacia časť je pre nové rozšírenia, ktoré by síce mali fungovať ale neboli dostatočne otestované, a teda môžu obsahovať rôzne bugy.
Verzie a porty.
Štandardná verzia DSL je Live CD. Dostupné sú aj iné verzie:
Na počítačoch, ktoré nedokážu bootovať z CD nosičov, je možné použiť floppy image ('bootfloppy.img', 'bootfloppy-grub.img', 'bootfloppy-usb.img', alebo 'pcmciabootfloppy.img'). Z floppy disku je do pamäte načítaný kernel, ktorý následne spustí DSL z CD alebo USB jednotky.
ns DSL from the CD or USB drive. 
DSL bol portovaný pre videohernú konzolu XBox pod menom X-DSL. Vyžaduje modifikovaný XBox. Je spustiteľný ako Live CD, alebo inštalovateľný priamo na pevný disk XBoxu. X-DSL používa Fluxbox, s programami pre e-mail, prehliadanie webu, prácu s textom a prehrávanie hudby. Môže byť rozšírený doplnkami stiahnutými z rovnakého MyDSL serveru ako DSL.
Live USB.
Live USB môže byť vytvorené manuálne, alebo pomocou aplikácie UNetbootin.
Czochralského metóda

Czochralského metóda je metóda pestovania syntetického monokryštalického polovodiča. Zárodok monokryštálu upevnený na ťahacom hriadeli je priložený k tavenine v kremennej nádobe s grafitovým ohrievačom, pričom sa pomaly vyťahuje 5-150 mm.h-1 a rotuje 10-100 ot.min-1 proti smeru rotácie taveniny 5-25 mm.min-1. Celý proces prebieha pri inertnej atmosfére alebo pod ochrannou taveninou, vo vákuovej alebo tlakovej nádobe.
Počas tuhnutia vyťahovanej taveniny majú nečistoty tendenciu ostávať v kvapalnej fáze. Koncentrácia sa mení pozdĺž ťahaného kryštálu, lebo objem kvapaliny sa neustále znižuje. Výsledný monokryštál ma tvar valca. Má približne hyperbolický priebeh koncentrácie nečistôt pozdĺž valca.
Podmienky rastu monokryštálu.
Najviac sa táto metóda používa pri výrobe Si, Ge a GaAs polovodičov. Nevýhoda je možnosť reakcie nádoby s materiálom.
Sedielková kopa

Sedielková kopa je vrch vo Vysokých Tatrách, ktorý má skôr nízkotatranský ráz. Je pomerne často navštevovaný v lete i v zime (skialpinisti), lebo leží neďaleko Štrbského plesa a je veľmi ľahko dostupný. Ide však o neznačený vrchol, navyše presne na hranici rezervácie Važecká dolina – Dolina Suchej vody, do ktorej je zakázaný vstup aj horolezcom. Relatívne menej teda porušujú zákazy tí, ktorí vystupujú z Furkotskej doliny cez "Sedielkový priechod" (starý poľovnícky chodník).
Po výstupe na Sedielkovú kopu v r. 1972 zomrel na následky podchladenia v Popradskej nemocnici herec a režisér JUDr. Ján Jamnický.
Topografia.
Kopovité zakončenie južného hrebeňa Ostrej. Od "Kopy pred Sedielkom" ju oddeľuje trávnatá "Sedielková pláň", kde sa robia biologické výskumy. Strmšími zrázmi spadá len do Furkotskej doliny.
Staršie mapy uvádzajú rôzne názvy vrchu, napr. Sedilková kopa, dokonca Sedielko či Sedilko.
SCART

SCART (skratka z francúzskeho "Syndicat des Constructeurs d'Appareils Radiorécepteurs et Téléviseurs") je 21 pólový konektor pre pripojenie audio/video zariadení (videa a televízora), používaný najmä v Európe. Najväčšiu obľúbenosť dosiahol v 90. rokoch 20. storočia. S postupným prechodom na technológiu HDTV sa od neho upúšťa. SCART kábel je tienený (pól 21) a umožňuje prenášať viac druhov signálu RGB, S-video a komponentné video.
Zapojenie pinov.
D2B ("Digital Data Bus") je IEC štandard pre sériovú komunikačnú zbernicu. To je zbernica viacerých riadiacich zariadení pre komunikáciu domácich zariadení, bola vytvorená Philipsom v roku 1970.
Minimálne prepojenie.
Značná časť výrobcov dodáva SCART káble iba v tzv. minimálnom prepojení, kedy je prenášaný iba video a audio signál
Digital Visual Interface

Digital Visual Interface (skratka DVI) je rozhranie (tzv. dedikovaný spoj) určené na prepojenie video zariadení s počítačom. Štandard bol vytvorený za účelom bezproblémovej komunikácie medzi zobrazovacími zariadeniami ako napr. LCD monitorom alebo dátovým projektorom a grafickou kartou počítača. Vyvinula ho skupina firiem zoskupených pod názvom Digital Display Working Group (DDWG). Primárne je určený na prenos nekomprimovaných digitálnych videodát. Je čiastočne kompatibilný s rozhraním HDMI.
Konektor.
Existujú 3 typy DVI konektorov (závisí na implementovaných signáloch):
Konektory môžu mať druhý dátový spoj (tzv. „link“) určený pre prenos obrazu s vysokým rozlíšením.
Externé odkazy.
The West

The West je online multipoužívateľská hra, odohrávajúca sa na Divokom západe.
Hráč rozvíja štyri základné vlastnosti svojej postavy: silu, pohyblivosť, zručnosť a charizmu. V rámci
každej z týchto vlastností rozvíja po päť schopností. Počas hry plní rôzne úlohy, po splnení ktorých získava skúsenosti a rôzne odmeny. Hráč si môže založiť vlastné mesto, pozývať doň ostatných hráčov, aby ho spoločne budovali a rozvíjali alebo sa môže nechať pozvať do niektorého z miest. Môže duelovať ostatných hráčov alebo bojovať po boku spoločníkov na boji o pevnosť. Postavu môže vylepšovať aj predmetmi, ktoré pri plnení úloh alebo pri práci môže nájsť, poprípade ich kúpiť v meste, u obchodníka alebo na trhu. Historicky najlepším hráčom sa 1.1.2021 o 00:00 stal abe888 (teraz sa objavuje ako Col Phillips), ktorý získal vtedy maximálnu úroveň počas 2 mesiacov a 9 dní.
Triedy postáv.
V hre je 5 tried postáv
Zelenáč.
Od úrovne 1 po úroveň 15 je hráč zelenáč bez konkrétneho zamerania. Po dosiahnutí úrovne 15, môže zostať zelenáčom, ale nemá žiaden z nižšie uvedený bonusov. Hocikedy sa ale môže rozhodnúť pre konkrétnu triedu. * + velká rýchlosť presunu
Druhy prác.
Hráč môže vykonávať nasledujúce práce: chytanie rýb, hnanie kráv, hľadanie zlata, kopanie hrobov, kosiť pastviny, kŕmiť prasatá, lov moriakov, mlieť obilie, oplocovanie ostnatým drôtom, opravovanie plotov, plašiť vtáky z poľa, pokladanie koľajníc, predaj novín, práca v kameňolome, pásť ovce, rúbať stromy, spracovávanie kože, stavať zavlažovacie zariadenie, stavba telegrafných stĺpov, strážiť pevnosť, vylepovanie plagátov, vymeriavanie claimov, zber bavlny, zber bobulí, zber cukrovej trstiny, zber fazule, zber kukurice, zber obilia, zber paradajok, zber tabaku, zbúrať priehradu, značkovať dobytok, čistenie stajní, čistenie topánok preprava munície, chytanie banditov, stavať panský dom, prepadávať dostavníky, strážiť dostavníky, riadiť kolesový parník, hľadať ropu atď.
Každá práca vyžaduje osobitné schopnosti a umožňuje získať príslušné produkty. Od verzie 2.04 je možné robiť prácu aj keď nemáte na ňu schopnosti, stačí mať na tú prácu level.
Pevnosti.
Mesto môže, ak má aspoň 24500 stavebných bodov, vybudovať pevnosť (môže si vybrať veľkosť – v hre sú malé, stredné a veľké pevnosti), alebo na nejakú pevnosť zaútočiť. Celá mapa servera je rozdelená na niekoľko menších krajín, v každej krajine môžu byť len 3 pevnosti (malá, stredná a veľká, nemôžu sa v jednej krajine nachádzať napr. 3 malé).
Pevnosť prináša mestu a jeho členom rôzne výhody:
Pevnosti sú na minimape označené malou ikonkou. Šedé pevnosti môžu byť vybudované, červené už patria nejakému mestu, modré pevnosti patria k tvojmu mestu, svetlomodré patria nejakému mestu s vašej aliancie. 
Updaty.
Na slovenskom serveri hra prešla v decembri 2011 obrovskými zmenami, vylepšeniami (nové práce, oblečenia, opasky, nohavice, možnosť si vytvoriť vlastného avatara, a desiatky iných zmien). Ďalšie úpravy nasledovali v januári, februári a apríli 2012. Potom nasledovala úprava v Októbri 2013 keď hra prešla na verziu 2.0. Najviac sa vtedy zmenila graficky.
Vnútorné trenie

Vnútorné trenie je trenie vznikajúce vo vnútri tekutín kvôli vzájomnému silovému pôsobeniu medzi časticami pri ich prúdení. 
Tekutina s väčším vnútorným trením "tečie pomalšie". Na teleso pohybujúce sa v tekutine s väčším vnútorným trením pôsobí väčšia odporová sila. 
Skutočné kvapaliny sa od ideálnej kvapaliny líšia tým, že u nich pri prúdení dochádza k premene časti kinetickej energie jednotlivých častíc kvapaliny na tepelnú energiu. Dochádza teda k premene kinetickej energie usporiadaného pohybu na kinetickú energiu neusporiadaného pohybu. Kvapaliny s vnútorným trením sa označujú ako viskózne kvapaliny (väzké). 
Názov vnútorné trenie vychádza zo skutočnosti, že tento jav je podobný treniu pri pohybe tuhých telies. U viskóznych kvapalín však k tomuto treniu dochádza vo vnútri kvapalín a nie na povrchu. 
Vnútorné trenie sa vyskytuje nielen v tekutinách, ale aj v tuhých látkach, kde spôsobuje napríklad zmenu elastických vlastností látky. Napr. vnútorné trenie v pružine, na ktorú nepôsobí žiadny odpor prostredia (mala by teda kmitať netlmene), spôsobí tlmené oscilácie (útlm) a postupné ukončenie jej kmitov. 
Fyzikálna veličina charakterizujúce vnútorné trenie sa nazýva viskozita. V mnohých prípadoch je pod označením vnútorným trením chápaná práve viskozita.
Denis Istomin

Denis Istomin (* 7. september 1986) je súčasný uzbecký profesionálny tenista. Dňa 19.1.2017 porazil Novaka Djokovica v druhom kole Australian Open ako 117 hráč rebríčka.
James Cerretani

James Cerretani (* 2. október 1981, Reading, Massachusetts, USA) je súčasný americký profesionálny tenista. Počas svojej kariéry vyhral 1 turnaj ATP vo štvorhre.
Marc López

Marc López (* 31. júl 1982) je súčasný španielsky profesionálny tenista.